《送乡贡进士钱宗善馀庆吴时纬仲文吴克潜纲赴京会试 其二》
明代·陶宗仪

新水生时一棹轻，吴淞江上雨初晴。会知富贵能相逼，决取科名在此行。

龙虎榜高浓淡墨，凤皇台近古今情。璚林宴后还登览，万国山河共帝京。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。